**Események, liturgikus programok**

**Eseménynaptár**

04.25. 17.00. Elsőáldozók csoportja

04.25. 19.30. Idősebb házasok csoportja

04.26. 9.30. Baba-mama kör

04.28. 19.30. Beszélgetés hitünk titkairól – A feltámadás hite

04.30. 16.00 Mesefoglalkozás

05.02. 17.00 Felsősök csoportja

05.02. Ifi falka találkozó

05.03. 9.30 Baba-mama kör

05.07. 16.00 Karitász ünnep

**A hét ünnepei**

**Hétfő:** Szent Márk evangélista

**Csütörtök**: Chanel Szent Péter áldozópap, vértanú

**Péntek**: Sienai Szent Katalin szűz, Európa társvédőszentje

**Szombat**: Szent V. Piusz pápa

**Szentmisék, liturgikus templomi események**

**Szentmisék. liturgikus templomi események**

**Vasárnap:** 8.45 Élő gyermekek, unokák, dédunokák

 10.00 Pro populo

 18.30 + Irma

**Hétfő:** 7.00 + Margit

**Kedd**: 18.30 István gyógyulásáért

**Szerda:**  ***Nem lesz szentmise***

**Csütörtök:** 18.30 Halva fekvő Csilla

**Péntek**: 18.30

**Szombat:**  18.30

**Temetés**: 04.25. 13.00 Újköztemető / Försönits István

**Keresztelő**: 04.24. 11.00 Szabó Sebestyén

**Hirdetések**

Minden **csütörtökön**, a szentmise után fél órás szentségimádást tartunk. Ezt követően 22 óráig csendes virrasztásra van lehetőség, amelyben 20-21 óra között vezetett imádság van, majd csendes imára várjuk a testvéreket.

**Vasárnap,** 24-én 15 órától elimádkozzunk az Irgalmasság rózsafüzérét, majd a Faustina című filmet nézhetjük meg a plébánián.

**Hétfőn** 17 órára az elsőáldozókat várjuk, 19.30-kor pedig az idősebb házasok csoportja találkozik a plébánián.

**Szerdán** nem lesz szentmise

**Csütörtökön** 19.30-tól hitünk alapját, a feltámadás hitét járjuk körül.

**Szombaton** 16 órától mesefoglalkozás lesz a plébánián

Hálásan köszönöm a húsvét ünneplésének előkészítését és az ünnepen végzett szolgálatot mind az énekkarnak, mind a ministránsoknak, és mindenki másnak, aki hozzátett az ünnep fényéhez.

**Május 21-én** lesz a Nagymarosi találkozó. Részletek a találkozó honlapján.

**Májusban** minden nap 18 órakor elimádkozzuk a **lorettói litániát**.

**Május 1-jén**, vasárnap ezt ünnepélyes formában tesszük.

**Május 7-én** ünnepeljük a karitász csoport megalakulását. Ünnepi szentmisét mondunk 16 órakor, majd egy kis együttlétre lesz lehetőség.

Várunk minden korábbi és eddigi karitász tagot. Hívom és várom azokat, akiket érdekel ez a tevékenység. Mit jelent ez? Törődés és odafigyelés a plébánia területén élőkre, rászorulókra. Adott esetben segítség nyújtás, akár a plébánia raktárában levő élelmiszerrel, akár a központ által felkínált lehetőségekkel.

Gondolatok a mai naphoz

**Nyolc nap múlva újra együtt voltak a tanítványok**

Húsvét ünneplése a szent Háromnap után még nyolc napon át folytatódik. Ma húsvét nyolcadán újra együtt vagyunk. A feltámadás napja – úgy tűnik – a kezdettől fogva fontos volt a Jézusban hívőknek.

Két találkozásról hallunk a mai evangéliumban. A hét első napján, miután hírek érkeznek az üres sírról, és egy-egy személyes találkozásról, Jézus megjelenik a tanítványoknak. A találkozás egyrészt örömre gyújtja a tanítványok szívét, másrészt a Szentlélek ajándékát is megkapják. Ez az öröm túlcsordul, és elsőként a távol levő Tamásnak mondják el. Ismerjük Tamás reakcióját. Kétkedését és megmaradását a közösségben.

8 nap múlva Jézus újra eljön. Milyen megdöbbentő lehet, hogy Ő pontosan tudja Tamás vágyát, szándékát. Jézus, bár fizikailag nincs jelen, mégis mindent tud apostolairól.

Számomra az is fontos, hogy nem azonnal, nem akármikor megy el Tamáshoz. Nyolc nap múlva, a közösségben.

Mai rohanó világunkban nem könnyű várni. Mennyi mindent szeretnénk azonnal elérni, megtenni. Milyen sok azonnali kimondott reakciónk van. Pedig ez a várakozás jelentős lehet. Kicsit átgondolom a dolgot. Kiderül, hogyan lehetne jól megfogalmazni. Felkészülők a találkozásra.

A mai vasárnap ősi elnevezése a Fehér Vasárnap. A húsvét éjszakáján megkereszteltek eddig hordták a fehér ruhájukat. Mi is örömmel és hálával emlékezhetünk megkeresztelt voltunkra.

Szent II. János Pál pápa az Irgalmasság Vasárnapjává tette a mai napot. A megváltásban, amely Krisztus halálával és feltámadásával valósul meg, Isten irgalmasságát fedezhetjük fel.

Adjunk ma hálát mindazért, amit kaptunk idén az ünnepen! Induljunk bátran hétköznapi feladatainkra, kérve Isten erejét, hogy tanúságot tehessünk a feltámadás öröméről, Isten irgalmas szeretetéről!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Húsvét 2. vasárnapja 2022. április 24.



Örüljetek dicsőségteknek, adjatok hálát az Istennek, aki meghívott titeket a mennyek országába, alleluja!

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: ApCsel 5, 12-16

Az apostolok keze által sok jel és csoda történt.

Szentlecke: Jel 1, 9-11a.12-13.17-19

Én vagyok az első és az utolsó és az élő.

Evangélium: Jn 20, 19-31

Ne légy hitetlen, hanem hívő!